Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 122/11/4401	Komárno, 7.5.2012
EEČ : 2-30-79-2012

U Z N E S E N I E

Trestná vec:	obvinený XXXXX 
Trestný čin:	ublíženie na zdraví podľa § 222 odsek 1 Trestného zákona číslo 140/1961 Zbierky zákonov v znení zákona číslo 399/2000 Zbierky zákonov.

Rozhodol: 	prokurátor Okresnej prokuratúry Komárno
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
dňa 1.mája 2001 v čase o 19.30 hod. v XXXXX na XXXXX v byte XXXXX bezdôvodne fyzicky napadol XXXXX, XXXXX, trvale bytom XXXXX, naposledy XXXXX, XXXXX tým spôsobom, že ho niekoľkokrát udrel päsťou do oblasti tváre, následkom čoho tento spadol na podlahu, kde ho ešte najmenej dvakrát kopol do rôznych častí tela, čím mu spôsobil zlomeninu nosa s posunom úlomkov, poškodenie chrupu, krvnú podliatinu ľavého oka a tržnú ranu nad ľavým okom s dobou liečenia s práceneschopnosťou cca 90 dní.
Právna veta:
lebo je trestné stíhanie neprípustné podľa § 9 odsek 1 písmeno d/ Trestného poriadku.
Odôvodnenie:
          Vyšetrovateľ uznesením podľa ustanovenia §-u 160 odsek 1 Trestného poriadku začal trestné stíhanie a podľa ustanovenia §-u 163 odsek 1 Trestného poriadku vzniesol obvinenie XXXXX, narodenému dňa XXXXX v XXXXX za trestný čin ublíženia na zdraví podľa ustanovenia §-u 222 odsek 1 Trestného zákona číslo 140/1961 Zb. na tom skutkovom základe, že dňa 1.mája 2001 v čase o 19.30 hod. v XXXXX na XXXXX v byte XXXXX bezdôvodne fyzicky napadol XXXXX, XXXXX, trvale bytom XXXXX, naposledy XXXXX, XXXXX tým spôsobom, že ho niekoľkokrát udrel päsťou do oblasti tváre, následkom čoho tento spadol na podlahu, kde ho ešte najmenej dvakrát kopol do rôznych častí tela, čím mu spôsobil zlomeninu nosa s posunom úlomkov, poškodenie chrupu, krvnú podliatinu ľavého oka a tržnú ranu nad ľavým okom s dobou liečenia s práceneschopnosťou cca 90 dní.
 	Obvinený XXXXX dňa 24.marca 2012 v Komárne umrel, čo nad akúkoľvek pochybnosť dokazuje úmrtný list, podľa ktorého je táto skutočnosť zapísaná v knihe úmrtí matričného úradu Komárno vo zväzku XXXXX ročník XXXXX strana XXXXX poradové číslo XXXXX. 
      	Podľa ustanovenia §-u 215 odsek 1 písmeno d/ Trestného poriadku s poukazom na ustanovenia §-u 9 odsek 1 písmeno d/ Trestného poriadku prokurátor zastaví trestné stíhanie, nakoľko je trestné stíhanie neprípustné proti tomu, kto zomrel.
      	Preto bolo potrebné rozhodnúť tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok (§ 185 a nasl. Tr. por.).

JUDr. Marián Konkolovský
prokurátor